CELEX: 62009TN0137
Language: lt
Date: 2009-04-06 00:00:00
Title: Byla T-137/09: 2009 m. balandžio 6 d. pareikštas ieškinys byloje Nike International prieš VRDT — Muñoz Molina (R10)

6.6.2009   
            
            
               LT
            
            
               Europos Sąjungos oficialusis leidinys
            
            
               C 129/19
            
         2009 m. balandžio 6 d. pareikštas ieškinys byloje Nike International prieš VRDT — Muñoz Molina (R10)
   (Byla T-137/09)
   2009/C 129/34
   Kalba, kuria surašytas ieškinys: ispanų
   
      Šalys
   
   
      Ieškovė: Nike International Ltd (Oregonas, Jungtinės Amerikos Valstijos), atstovaujama advokato M. de Justo Bailey
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Aurelio Muñoz Molina (Santa Pola, Ispanija)
   
      Ieškovės reikalavimai
   
   
               —
            
            
               Panaikinti ginčijamą sprendimą, kiek tai susiję su apeliacijos priimtinumu, nusprendžiant, kad apeliacija priimtina, ir nurodyti Apeliacinei tarybai priimti atitinkamą sprendimą bei nagrinėti apeliaciją iš esmės.
            
         
               —
            
            
               Nepatenkinus pirmojo reikalavimo, pripažinti, kad Apeliacinė taryba ir Protestų skyrius pažeidė Reglamento Nr. 40/94 73 straipsnį bei kitas taikomas nuostatas ir nurodyti juos taikyti atgal siekiant, kad ieškovė (Nike International Ltd), kaip ankstesnių teisių perėmėja, turėtų galimybę pašalinti trūkumus ir (ar) bent jau turėtų galimybę tinkamai pranešti apie sprendimą ankstesnės savininkės (DL Sports & Marketing Ltda.) atstovui.
            
         
      Ieškinio pagrindai ir pagrindiniai argumentai
   
   
      Bendrijos prekių ženklo paraišką pateikęs asmuo: Aurelio Muñoz Molina.
   
      Prašomas įregistruoti Bendrijos prekių ženklas: žodinis prekių ženklas „R 10“ (registracijos paraiška Nr. 4 813 713) 18, 25 ir 35 klasių prekėms ir paslaugoms.
   
      Prekių ženklo ar žymens, kuriuo grindžiamas protestas, savininkas: ieškovė.
   
      Prekių ženklas ar žymuo, kuriuo grindžiamas protestas: neregistruotas ispaniškas prekių ženklas „R 10“.
   
      Protestų skyriaus sprendimas: atmesti protestą dėl procesinių pažeidimų, konkrečiai kalbant, dėl Tarybos reglamento (EB) Nr. 40/94 dėl Bendrijos prekių ženklo (1) 58 straipsnio ir 1995 m. gruodžio 13 d. Komisijos reglamento (EB) Nr. 2868/95, skirto įgyvendinti Tarybos reglamentą (EB) Nr. 40/94 dėl Bendrijos prekių ženklo (2), 49 taisyklės 1 dalies nuostatų pažeidimo.
   
      Apeliacinės tarybos sprendimas: atmesti apeliaciją kaip nepriimtiną.
   
      Ieškinio pagrindai: Apeliacijos priimtinumo sąlygų klaidingas vertinimas, pareigos motyvuoti ir rungtyniškumo principo pažeidimas.
   
      (1)  OL L 11, 1994, p. 1; 2004 m. specialusis leidimas lietuvių k., 17 sk., 1 t., p. 146.
   
      (2)  OL L 303, 1995, p. 1; 2004 m. specialusis leidimas lietuvių k., 17 sk., 1 t., p. 189.